**Generalforsamling 20. marts 2025**

**Formandens beretning for året 2024**

Værket fylder 20 år, og er ”still going strong”.

Året 2024 har været lidt mere aktiv end forrige år.

Vi har fået 8 nye forbrugere på, da rækkehusene på Lindvedvej blev færdige.

Der har været afholdt udgifter til normal vedligeholdelse og kvalitetssikring

af værket.

Vi har udskiftet 26 målere i 2024, og den del der skulle kontrolleres, blev

godkendt. Vi skal dog udskifte ca. 136 målere løbende de næste 5 år. Et

arbejde, som påbegyndes i løbet af sommeren.

Kommunen har pålagt værket at separere regnvand, idet der er mulighed

for at tilslutte på Nedergårdsvej. Vi er ved at undersøge om vi kan koble det

på vores skyllevandsanlæg i stedet for at grave helt ned til Nedergårdsvej.

Vi forventer en afgørelse om hvilke muligheder der er gangbare i løbet af

sommeren.

Omkring gravearbejdet omkring den nye motorvejsbro, har vi ikke oplevet

gener eller skader. Da arbejdet omkring vore ledninger ser ud til at være

færdige, forventer vi ikke nogen gener herfra.

Vores vandprøver er, som sædvanligt, meget fine. Vi har noget rigtig fint

drikkevand, og det skal vi selvfølgelig værne om. Vi får hvert år taget en del

prøver, både det vi pumper op, det vi pumper ud, og der er prøvetagninger

på udvalgte steder for enden af vores ledningsnet. Vi bruger faktisk en del

midler på at få taget disse prøver.

Det bringer mig over til vores priser.

Vi har ikke i den seneste tid reguleret på vandprisen og prisen på de faste

beløb. Da prisen for el, reparationer prøver m.m. stiger, er vi nødt til at holde vore

priser skarpe, så vi har midler til uforudsete udgifter. Eksempelvis kan et

ledningsbrud jo koste en del. Derudover skal vi også tage hensyn til

forsyningssikkerhed, hvilket jeg vender tilbage til.

Bestyrelsen foreslår derfor en forhøjelse af vores priser, og håber at

generalforsamlingen godkender dette.

Situationen ude i verden ser værre ud i dag, end ved seneste GF.

Vi er nødt til at forholde os til at der vil kunne komme strømafbrydelser,

som vil umuliggøre udpumpning af vand.

Bestyrelsen arbejder på et par løsninger, men er hæmmet af at vi ikke har

fået udmelding fra kommunen om deres planer.

Rent vand bliver til spildevand, og vi har den udfordring at vi har en

pumpestation i Øster Snede, som pumper spildevand ned til

Rensningsanlægget ved Daugård. Denne pumpe vil selvfølgelig også blive

ramt af strømafbrydelse. Det vil indebære at hvis vi fortsat pumper vand ud,

vil ledningsnettet til spildevand hurtigt blive fyldt, og kloak/toiletvand vil stå

op af kloaker og folks toiletter.

Det kan vi selvfølgelig ikke være med til. Vi opererer derfor med en mulig

løsning, hvor vi kan bruge vores drikkevandstank som buffer, og sætte en

nødstrømsgenerator på pumpen som sender vand ud i ledningsnettet.

Vi har mulighed for at tappe over i en stor beholder, som gør deet muligt at

forbrugerne kan hente rent vand i dunke på værket.

Vi afventer kommunen, for ikke at lave de forkerte investeringer

BNBO – Borings Nære Beskyttelses områder, er ved at være på plads. Da

området er begrænset til et mindre området omkring værket, hvor langt

størstedelen udgør private grunde, er vi i mål. Det eneste område der ikke

er parcelhusgrunde, er det lille stykke ved siden af værket, hvor der går får.

Da det ikke er erhvervsmæssigt drevet, udgør det ikke et problem.

Til sidst vil jeg takke alle de fremmødte, og en særlig tak skal lyde til resten

af bestyrelsen, som med stort engagement sørger for at Øster Snede har det

vand vi skal bruge og at det er topkvalitet.

Øster Snede, den 20. marts 2025

Vagn Åge Jensen

Formand